ಶಿಕ್ಷಕಿಯಾಗುವ ಇಚ್ಛೆ ವ್ಯಕ್ತಪಡಿಸಿದ ಕೈಯಿಲ್ಲದ ಬಾಲಕಿಯ ಸ್ಪೂರ್ತಿದಾಯಕ ಕಥೆ

ಪಾಟ್ನಾ: 14 ವರ್ಷದ ಬಿಹಾರ ಪಾಟ್ನಾದ ಬಾಲಕಿಯೊಬ್ಬಳು ಅಪಘಾತದಲ್ಲಿ ತನ್ನ ಎರಡು ಕೈಗಳನ್ನು ಕಳೆದುಕೊಂಡು ಬಳಿಕ ತನ್ನ ಕಾಲುಗಳ ಬೆರೆಳ ಸಹಾಯದಿಂದ ಬರೆಯುವುದನ್ನು ಕಲಿತು ಶಿಕ್ಷಣವನ್ನು ಮುಂದುವರಿಸಿದ್ದಾರೆ.

7 ವರ್ಷಗಳಿಂದ ತನುಕುಮಾರಿ ಎಂಬ ಬಾಲಕಿ ಅಂಗವೈಕಲ್ಯದಿಂದ ಎದುರಾದ ಹಲವಾರು ಸವಾಲುಗಳನ್ನು ಎದುರಿಸುವ ಮೂಲಕ ಪರಿಹಾರವನ್ನು ಕಂಡುಕೊಳ್ಳುವ ಮೂಲಕ ತನ್ನ ಧೈರ್ಯವನ್ನು ಪ್ರದರ್ಶಿಸಿದ್ದಾಳೆ.  ಇದನ್ನೂ ಓದಿ: ಒಗ್ಗಟ್ಟು ಇಲ್ಲದೆ 3 ಪಾಲಿಕೆಯಲ್ಲಿ ಸೋಲು – ಸಿದ್ದರಾಮಯ್ಯ ವಿರುದ್ಧ ಹೈಕಮಾಂಡ್‍ಗೆ ಡಿಕೆಶಿ ಚಾರ್ಜ್‍ಶೀಟ್

ತನುಕುಮಾರಿ ಸರ್ಕಾರಿ ಶಾಲೆಯಲ್ಲಿ 10ನೇ ತರಗತಿಯಲ್ಲಿ ಓದುತ್ತಿದ್ದು, ನಾನು ಶಿಕ್ಷಕಿಯಾಗಲು ಬಯಸುತ್ತೇನೆ. ನನ್ನ ಅಂಗವೈಕಲ್ಯತೆಯಿಂದಾಗಿ ನಾನು ಹಿಂದುಳಿಯುತ್ತೇನೆ ಎಂದು ನನಗೆ ಅನಿಸಿಲ್ಲ. ಅಪಘಾತದ ನಂತರ ನಾನು ಕ್ರಮೇಣ ನನ್ನ ಕಾಲ್ಬೆರಳುಗಳಿಂದ ಬರೆಯುವುದನ್ನು ಕಲಿತೆ. ಓದುವುದಷ್ಟೇ ಅಲ್ಲದೇ ಕ್ರೀಡೆ ಹಾಗೂ ಚಿತ್ರಕಲೆ ಚಟುವಟಿಕೆಗಳಲ್ಲಿ ಕೂಡ ಭಾಗವಹಿಸಲು ಇಷ್ಟಪಡುತ್ತೇನೆ ಎಂದಿದ್ದಾಳೆ.  ಇದನ್ನೂ ಓದಿ:  ಫುಲ್ ಟೈಟು..ನಡುರಸ್ತೆಯಲ್ಲೇ ಫೈಟು – ಎದುರಿಗಿದ್ದವನಿಗೆ ಬಿತ್ತು ದೊಣ್ಣೆ ಏಟು!

ಬಾಲಕಿ ತಾಯಿ ಸುಹಾ ದೇವಿ ಕೂಡ ತಮ್ಮ ಮಗಳ ಬಗ್ಗೆ ಆತ್ಮ ವಿಶ್ವಾಸ ಮತ್ತು ಮೆಚ್ಚುಗೆಯನನು ವ್ಯಕ್ತಪಡಿಸಿದ್ದಾರೆ. 2014ರಲ್ಲಿ ನನ್ನ ಮಗಳು ಆಟವಾಡುವಾಗ ವಿದ್ಯುತ್ ತಂತಿಯನ್ನು ಮುಟ್ಟಿದ್ದಳು. ಇದರಿಂದ ಅವಳು ತನ್ನ ಕೈಗಳನ್ನು ಕಳೆದುಕೊಂಡಳು. ಆರಂಭದಲ್ಲಿ ನಾವು ಬಹಳಷ್ಟು ಸಮಸ್ಯೆಗಳನ್ನು ಎದುರಿಸುತ್ತಿದ್ದೇವು. ಆದರೆ ತನ್ನ ದಿನನಿತ್ಯದ ಕೆಲಸಗಳನ್ನು ಕಾಲುಗಳ ಸಹಾಯದಿಂದ ಆಕೆಯೇ ಇಷ್ಟಪಟ್ಟು ಮಾಡಿಕೊಳ್ಳುತ್ತಿರುವುದು ನನಗೆ ಬಹಳ ಸಂತೋಷವಾಗುತ್ತಿದೆ. ನಾನು ಅವಳ ಬಗ್ಗೆ ಹೆಮ್ಮೆ ಪಡುತ್ತೇನೆ ಎಂದು ಹೇಳಿದ್ದಾರೆ.

Bihar | Tanu Kumari, a Patna-based girl, who lost both her hands in an accident in 2014, gets promoted to class 10

“After the accident, I slowly learned how to write with my feet. I also like to participate in sports and painting activities. I want to become a teacher,” she says pic.twitter.com/UcGYyqTlAm

— ANI (@ANI) September 6, 2021

ಮಕ್ಕಳಿಗಾಗಿ ಆಯೋಜಿಸಿದ್ದ ಹಲವಾರು ಚಿತ್ರಕಲಾ ಸ್ಪರ್ಧೆಗಳಲ್ಲಿ ಭಾಗವಹಿಸಿ ತನು ಪ್ರಶಸ್ತಿಗಳನ್ನು ಗೆದ್ದಿದ್ದಾಳೆ.